Merneferre Aj je bil zadnji faraon Trinajste dinastije, ki je dokazan tudi izven Egipta. To morda kaže, da je bila stara prestolnica Srednjega kraljestva Ititavi zapuščena v korist Teb. Daphna Ben Tor je prepričana, da je bila selitev posledica invazije Kanaancev v vzhodno Nilovo delto. Trinajsta dinastija je izgubila oblast v Spodnjem Egiptu, morda tudi v samem Memfisu. Dogodki so hkrati pomenili konec Srednjega kraljestva in začetek drugega vmesnega obdobja Egipta. Tyholt in Baker se s takšno razlago dogodkov ne strinjata in trdita, da stela faraona Sehekenre Sankptaha, ki je vladal čisto na koncu Trinajste dinastije, trdno dokazuje, da je vladal iz Memfisa. Izvor stele je, žal, neznan.